CELEX: 62019TA0107
Language: bg
Date: 2020-11-25 00:00:00
Title: Дело T-107/19: Решение на Общия съд от 25 ноември 2020 г. — ACRE/Парламент (Институционално право — Европейския парламент — Решение, обявяващо някои разходи на политическа партия за недопустими и неподлежащи на възстановяване в рамките на субсидията за 2017 г. — Регламент (ЕО) № 2004/2003 — Забрана за финансиране на национална политическа партия — Вноска или дарение на национална политическа партия — Принцип на добра администрация — Правна сигурност — Равно третиране — Решение, предоставящо вноска на политическа партия за 2019 г. и поставящо цялото префинансиране на максималния размер на вноската в зависимост от някои предварителни възстановявания — Регламент (ЕС, Евратом) № 1141/2014 — Право на защита)

25.1.2021   
            
            
               BG
            
            
               Официален вестник на Европейския съюз
            
            
               C 28/36
            
         
      Решение на Общия съд от 25 ноември 2020 г. — ACRE/Парламент
      (Дело T-107/19) (1)
      
      (Институционално право - Европейския парламент - Решение, обявяващо някои разходи на политическа партия за недопустими и неподлежащи на възстановяване в рамките на субсидията за 2017 г. - Регламент (ЕО) № 2004/2003 - Забрана за финансиране на национална политическа партия - Вноска или дарение на национална политическа партия - Принцип на добра администрация - Правна сигурност - Равно третиране - Решение, предоставящо вноска на политическа партия за 2019 г. и поставящо цялото префинансиране на максималния размер на вноската в зависимост от някои предварителни възстановявания - Регламент (ЕС, Евратом) № 1141/2014 - Право на защита)
      (2021/C 28/56)
      Език на производството: английски
      
         Страни
      
      
         Жалбоподател: Alliance of Conservatives and Reformists in Europe (ACRE) (Брюксел, Белгия) (представители: E. Plasschaert и E. Montens, адвокати)
      
         Ответник: Европейски парламент (представители: C. Burgos и S. Alves)
      
         Встъпила страна в подкрепа на ответника: Орган за европейските политически партии и фондации (представители: M. Adam и A. Cilea)
      
         Предмет
      
      Искане на основание член 263 ДФЕС, целящо, от една страна, частичната отмяна на решението на Парламента от 10 декември 2018 г., с което някои разходи се обявяват за недопустими и неподлежащи на възстановяване в рамките на субсидията за 2017 г. и се разпорежда възстановяването на дарение, и от друга страна, отмяната на решение FINS-2019-5 на Парламента, нотифицирано на жалбоподателя на 14 януари 2019 г., относно предоставянето на вноска на жалбоподателя за 2019 г., доколкото това решение поставя цялото префинансиране на максималния размер на вноската в зависимост от някои предварителни възстановявания.
      
         Диспозитив
      
      
                  1)
               
               
                  Отменя решението на Парламента от 10 декември 2018 г., обявяващо някои разходи за недопустими и неподлежащи на възстановяване в рамките на субсидията за 2017 г. и разпореждащо възстановяването на дарение, в частта му, в която разходите, свързани с проведената от 13 до 15 юли 2017 г. в Кампала (Уганда) конференция, тоест 91 546,58 EUR, са преквалифицирани в недопустими и неподлежащи на възстановяване разходи.
               
            
                  2)
               
               
                  Отменя решение FINS-2019-5 на Парламента от 14 януари 2019 г. относно отпускането на вноска на Alliance of Conservatives and Reformists in Europe (ACRE) за 2019 г., доколкото в член I.5.1 от него изплащането на цялото префинансиране на максималния размер на вноската се поставя в зависимост от някои предварителни възстановявания.
               
            
                  3)
               
               
                  Отхвърля жалбата в останалата ѝ част.
               
            
                  4)
               
               
                  Европейският парламент понася, наред с направените от него съдебни разноски, една трета от съдебните разноски на ACRE. ACRE понася две трети от направените от него съдебни разноски.
               
            
                  5)
               
               
                  Органът за европейските политически партии и фондации понася направените от него съдебни разноски.
               
            
         (1)  ОВ C 139, 15.4.2019 г.